  Майя Бывальцева «Единая Россия» партилэн праймеризаз 12 часлы Удмуртиысь 30 сюрс 500 адями куара сётӥз. Со элькунысь бырйисьёс пӧлысь 2,55 процентэз, вераз журналистъёслы партилэн улосвыл ёзэтэзлэн исполкомезлэн кивалтӥсез Андрей Макаров. Ужрадэ тужгес мыло-кыдо пырисько Ижкарысь Индустри но Ленин ёросъёсын. Куара сётыны ветлэмъёслэн лыдзыя каръёс пӧлын азьпалан Вотка, гурт ёросъёс пӧлын — Якшур-Бӧдья, Пичи Пурга но Сарапул ёросъёсысь быръён округъёсын. Макаровлэн верамезъя, куд-ог участокъёсын бырйисьёс сокем трос, отын бюллетеньёс бырон пала вуо. Куронъёсты тӥян пумысен ӝожтӥськонъёс но вазиськонъёс улосвыл комитетэ ӧз вуылэ. Тодэ вайытом, 28-тӥ куартолэзе Удмуртиын «Единая Россия» партилэн нырысь-валысь куара сётонэз мынэ. Элькунын улӥсьёс бырйисьёс кандидатъёсты, кудъёсыз Кун Кенеше быръёнъёсы партилэсь пыриськозы. Тегъёс: Политика Удмуртия ЕдинаяРоссия КунКенеш депутатъёс  